**คณะสัตวแพทยศาสตร์ มข. ร่วมแสดงความยินดีและภาคภูมิใจกับนักกิจกรรมของคณะ**

เมื่อวันพฤหัสบดีที่ 13 กุมภาพันธ์ 2563 ที่ผ่านมา เวลา 17.00 น. ณ ลานกิจกรรม อาคารองค์การนักศึกษามหาวิทยาลัยขอนแก่น คณะสัตวแพทยศาสตร์ มหาวิทยาลัยขอนแก่น นำโดย **ผู้ช่วยศาสตราจารย์ น.สพ.ดร.สุวิทย์ อุปสัย** รองคณบดีฝ่ายพัฒนานักศึกษาและดิจิทัล ได้เข้าร่วมในพิธีรับมอบกิตติบัตรนักกิจกรรมเสริมหลักสูตร ประจำปีการศึกษา 2562 ในวัน **“นักกิจกรรม”** โดยมีนักศึกษาของคณะจำนวนทั้งสิ้น 30 คน เข้ารับมอบกิตติบัตร ประกอบด้วย **นศ.สพ.ดนุเดช เดชวัฒนธรรม** นายกสโมสรนักศึกษาคณะสัตวแพทยศาสตร์ และ **นศ.สพ.ชินภัส มิ่งบุญ** นักกิจกรรมดีเด่นระดับคณะ พร้อมนักกิจกรรมคนอื่นๆ โดยกิจกรรมนี้เป็นโครงการที่ทางมหาวิทยาลัยขอนแก่นได้จัดงานวันนักกิจกรรมมหาวิทยาลัยขอนแก่น ประจำปีการศึกษา 2562 ขึ้น เพื่อมอบกิตติบัตรกิจกรรมเสริมหลักสูตรให้แก่นักศึกษาที่ปฏิบัติงานกิจกรรมเสริมหลักสูตรต่างๆ โดยมี **รองศาสตราจารย์ นพ.ชาญชัย พานทองวิริยะกุล** อธิการบดีมหาวิทยาลัยขอนแก่น ให้เกียรติเป็นประธานในพิธีมอบ คณะขอร่วมแสดงความยินดีและร่วมภาคภูมิใจกับนักศึกษาทุกคนที่ได้เสียสละและอุทิศแรงกาย แรงใจ และแรงสติปัญญาในการทำกิจกรรมเสริมหลักสูตรอันเป็นประโยชน์ต่อทั้งคณะ มหาวิทยาลัย และสังคมรอบข้างเป็นอย่างยิ่ง